

**ZÁPISNICA**

**Výkonný výbor ONLINE – 5. 10. 2022**

**Prítomní:** Marek Kubiček, Tomáš Tóth, Tomáš Kozáček, Peter Amzler, Dávid Kubiček, Patrik Varga, Štefan Hudák

**Témy:**

**ŠPECIALIZÁCIA SQUASHOVÝCH TRÉNEROV**

- uskutoční sa 22. - 23. októbra v IMET squash centre pod vedením Patrika Vargu. Prihlásení účastníci budú kontaktovaní osobitne.

**ROZHODCOVSKÁ KOMISIA**

- predbežný termín rozhodcovského kurzu je 2. - 3. decembra počas B-turnaja v squash centre Pionierska. Podmienky účasti a prihlasovanie bude spustené počas novembra.

**PRÍSPEVKY REPREZENTANTOM**

Výkonný výbor odsúhlasil príspevky reprezentantom pri účasti na zahraničných turnajoch vo výške 80,-EUR. Príspevok má znížiť náklady hráča na cestu, ubytovanie a štartovné na turnaji. Príspevok bude vyplácaný spätne a len v prípade, že hráč odohrá turnaj do posledného umiestnenia.

V prípade umiestnenia medzi najlepšími 4 hráčmi môže VV navýšiť výšku príspevku.

**PODPORA JUNIOROV**

Výkonný výbor odsúhlasil návrh Komisie mládeže na podporu juniorských hráčov. Cieľom návrhu je motivovať juniorov a ich rodičov k účastiam na domácich aj zahraničných turnajoch systémom prideľovania kreditu v SSQA. Juniori môžu následný kredit minúť na účely spojené so svojou športovou prípravou (náradie, regenerácia, tréner, kurty a pod.). Kompletné odmeňovanie je zverejnené v prílohe „Odmeňovanie juniorov 22/23“.

**MARKETINGOVÁ KOMISIA SSQA**

- Výkonný výbor navrhol založiť Marketingovú komisiu, ktorá by mala na starosti chod a náplň webu SSQA. Táto komisia by bola kontrolovaná a vedená pod generálnym sekretárom.

- Navrhovaný člen komisie: Lukáš Tužinčin.